Moltenodam - Wikipedia
33°56′19″S 18°24′43″O / 33.9385°S 18.412°O / -33.9385; 18.412Koördinate: 33°56′19″S 18°24′43″O / 33.9385°S 18.412°O / -33.9385; 18.412
Huishoudelike en industriële water
Moltenodam is 'n klein, historiese dam wat in die voorstad van Oranjezicht, Kaapstad teen die laer helling van Tafelberg in Wes-Kaap, Suid-Afrika geleë is. Dit is in 1877 gebou en word nou nog gebruik.
1 Agtergrond en Konstruksie
Agtergrond en Konstruksie[wysig | wysig bron]
Oosrpronklik is Kaapstad deur kanale oftewel gragte met water vanaf Tafelberg voorsien: vandaar die name van die groot strate van Buitengracht, Kaizergracht en Heerengracht). Dit was nodig om die kanale te bedek aangesien dit openbare gesondheidsrisiko's ingehou het. Die stad se ouderlinge het ooreengekom dat die stad se groei dit nodig gemaak het om 'n dam op die helling van Tafelberg te bou, om sodoende die water uit bergbronne te stoor en te keer dat dit ongebruik na die see sou vloei.
Die dam se konstruksie het deel gevorm van 'n groot infrastruktuuruitbreidingsprojek wat deur Eerste Minister John Molteno begin is. Die dam is dus na hom vernoem. Hy het later die Kaap se eerste wateringenieur, Mnr. John Gamble, asook die burgemeester David Graaff aangestel. Kort na die dam se opening, is die eerste kragsentrale in Suid-Afrika, die Graaff Electric Lighting Works (ook vernoem na die burgemeester), langs die dam opgerig.
Die dam was veronderstel om meer as 50 000 000 gelling water in sanderige, poreuse klei te hou, wat van die begin van die projek 'n uitdaging vir die ingenieurs daargestel het. Die oplossing was jare later uitgevoer en het 'n mengsel van uitgrawing en messelwerk-ondersteunde walle ingesluit.
'n Foto van Moltenodam kort na dit gebou is, met Leeukop in die agtergrond. Die wit gebou agter die dam is die 'Graaff Electric Lighting Works', Kaapstad se eerste kragstasie.
Die bouwerk van Moltenodam is uitgebeeld uit 'n ander oogpunt.
Moltenodam met "Graaff Electric Lighting Works" in die agtergrond.
'n Skets van die dam se konstruksie tydens die 19e eeu wat beskou was as 'n uitdaging vir ingenieurs van Kaapstad tydens die vroeër jare.
↑ Brooke Simons, Phillida (2000). Ice Cold in Africa: The History of Imperial Cold Storage & Supply Company Limited. Cape Town: Fernwood Press. p. 27. ISBN 1-874950-50-4.